# 15. СС гренадирска дивизија

### Из пројекта Википедија

Амблен 15. СС дивизије

15. СС гренадирска дивизија (1. летонска) (15th Waffen Grenadier Division of the SS (1st Latvian)) је формирана почетком 1943. године, кад и дивизија-близанац, 19. СС гренадирска дивизија (2. летонска), из Летонског СС легиона. За разлику од већине других немачких дивизија Вафен-СС-а, готово све руководеће дужности у дивизији биле су у рукама Летонаца. Од стварања 1943. године, дивизије са борила на северном делу Источног фронта све до раног пролећа 1945. године када се повукла у Немачку. Један стрељачки батаљон дивизије бранио је од наступајућих јединица Црвене армије априла 1945. године, реон зграда нацистичке владе у Берлину. Остале јединице дивизије предале су се савезничкој војсци у Шверину.

## [уреди] Историја

Совјетско - Немачки пакт о ненападању од 23. августа 1939. године разделио је допуњеним тајним уговором Источну Европу на Немачку и Совјетску сверу утицаја. Сходно том дељењу независна Летонија је припала у сверу интереса Совјетског савеза. После Немачког напада на Пољску 1. септембра 1939. године и упада Совјетске војске у источни део Пољске 17. септембра 1939. године, 5. октобра те године под Совјетским притиском Летонска влада подписује договор са Совјетским савезом о градњи совјетских база на територији Летоније. У 1940. години Летонија је ушла у састав СССР-а. Током те и следеће године (1941.) многи Летонци су депоровани у Сибир.

После тога територија Летониске ССР је током лета 1941. године заузета од стране Вермахта и била проглашена округом Летланд под руководством Немачке грађанске управе. Под немачкиим окупационим властима, Летонци су масовно почели да ступају у Летониске полицијске батаљоне који су 6. новембра 1941. године добили назив полицијски одреди (Schutzmannschaften). Након великих губитака током зиме 1941./42. ти одреди су убрзано укључени у саставе немачких јединица. Тако је 2. пешадијска бригада СС-а још ујесен 1941. године добила два, а до маја 1943. године још четри Летониска полицијска одреда, при том је 18. маја 1943. године јединица променила назив у Летониска добровољачка бригада СС-а.

Фебруара 1943. године издат је указ о формирању Летонске добровољачке дивизије СС-а

Под руководством више команде СС-а и полицијског Рајхскомесаријата Остланд, дивизија је била спремна за употребу крајем јуна 1943. године. Међутим тек октобра месеца 1943. године, дивизија се појавила на фронту.

У почетку та дивизија СС-а заснивала се на добровољачкој основи, да би касније била уведена општа војна обавеза за све пунолетне мушкарце из Летоније.

## [уреди] Употреба

После успешног формирања и придодавања групи армија "Север" новембра 1943. године, дивизија је ступила у борбу код Новосоколникиа у Псковскои области, да би зауставили совјетско зимско наступање. И поред упорне одбране, Летонци нису могли да успоре напредовање Црвене армије. Јула 1944. године Црвена армија је ушла на територију Летоније а 13. октобра 1944. године и у престоницу Летоније, Ригу. При совјетском продору кроз одбрану групе армија "Центар" улето 1944. године (Операција Багратион), већи део дивизије је уништен, а остатак послат на преформирање у Немачку. Након докомплетирања дивизија Летонаца придодата је "Радној служби Рајха" и била коришћена у Западниј Прусији и Померанији. Маја 1945. године већи део дивизије се предао савезничкој војсци у Шверину.

## [уреди] Злочини летонских СС јединица

Летонски легион, који је дао заклетву лично Хитлеру, био је 1943/44 године укључен у казнено-безбедносну полицијску команду, која је спроводила још од 1941. године многобројне операције уништавања становништва на територији Летоније, Русије и Белорусије.

СС дивизије (15. СС и 19. СС) вршила су масовна стрељања у шуми Бикерниеки и давала стражу у концетрационом логору Саласпилс.

У 1942. години Летонске СС јединице спалиле су село Фједоровка у Чудском реону Новгородске областу, као и насеобину Осно. Масовна спаљивања и стрељана извршили су и у Лјубници, Озецу и Кречну, а вршили су стрељања и у заробљеничком логору у Красном Селу који се налазио у близини Лењинграда.

За "Хероизам" приликом уништавања сеоских насеља, руководилац Летонске казнене експедиције, Араис, унапређен је у чин SS-Sturmbannführer (еквивалент Мајор) а 1943. године је одликован Гвозденим крстом за војне заслуге.

У данашње време често се тврди да су се Летонске СС јединице бориле за слободу Летоније.

## [уреди] Организација

- гранадирски вафен пук СС 32
- гренадирски вафен пук СС 33
- гренадирски вафен пук СС 34
- артиљеријски вафен пук СС 15
- стрељачки вафен батаљон СС 15
- инжињериски вафен батаљон СС 15
- извиђачки дивизион СС 15
- противтенковски дивизион СС 15
- против авионски дивизион
- батаљон за везу СС 15
- позадинске јединица и установе
  - служба дотура
  - интендантска служба
  - санитетска служба
  - ветеринарска служба
  - војна полиција
  - војна пошта

- 1. грађевинарски пук СС 15
- 2. грађевинарски пук СС 15

## [уреди] Команданти

- 25. фебруар - мај 1943. - SS-Brigadeführer Петер Хансен
- мај - 17. фебруар 1944. - SS-Gruppenführer Карл Граф фон Пиклер-Бургхаус
- 17. фебруар - 21. јул 1944. - SS-Brigadeführer Николас Хеијлман
- 21. јул 1944. - 25. јануар 1945. - SS-Brigadeführer Херберт фон Обвуцер
- 25. јануар - 15. фебруар 1945. - SS-Oberführer Артур Акс
- 15. фебруар - мај 1945. - SS-Oberführer Карл Бурк

## [уреди] Литература

- Ралф Мајклис: Die Grenadier-Divisionen der Waffen-SS. Tiel 1. Берлин 1994. године.
- Џорџ Х. Стаин: The Waffen-SS. Hitler's Elite Guard At War, 1939-1945. Итака 1966. године.
- Карл Х. Тил: Beyond "Monsters" and "Clowns". The Combat SS. De-Mythologizing Five Decades of German Elite Formations. Ленхем 1997.

## [уреди] Интернет странице

- Die 15. Waffen-Grenadier-Division der SS (lettische Nr. 1) im Wehrmacht-Lexikon (немачки)
- Die 15. Waffen-Grenadier-Division der SS (lettische Nr. 1) im Lexikon der Wehrmacht (немачки)
- Die 15. Waffen-Grenadier-Division der SS (lettische Nr. 1) bei Axishistory (енглески)
- Die 15. Waffen-Grenadier-Division der SS (lettische Nr. 1) bei Feldgrau.com (енглески)

Добављено из "http://sr.wikipedia.org../../../1/5/2E/15._%D0%A1%D0%A1_%D0%B3%D1%80%D0%B5%D0%BD%D0%B0%D0%B4%D0%B8%D1%80%D1%81%D0%BA%D0%B0_%D0%B4%D0%B8%D0%B2%D0%B8%D0%B7%D0%B8%D1%98%D0%B0_1f4a.html"

Категорија страница: СС дивизије

##### Views

- Чланак
- разговор
- Тренутна ревизија

##### Претрага

##### Други језици

- Deutsch
- English
- Français
- Italiano
- Latviešu
- Polski
- Русский